《从赵敷道觅石榴》
金朝·元德明

仙人囊中五色露，得种昔与蒲桃俱。猩猩染花开五月，已觉秋桃悬庭除。

张园一酸齿欲裂，君家两株蜜不如。竹马儿童厌梨栗，绿囊聊为剥红珠。

作者简介：金忻州秀容人，号东岩。幼嗜书。布衣蔬食，处之自若。人负债不能偿，往往毁券。累举不第，放浪山水间，饮酒赋诗以自娱。卒年四十八。有《东岩集》。